ΓΡΑΠΤΗ ΕΡΩΤΗΣΗ E-3696/01

υποβολή: Alexander de Roo (Verts/ALE) προς την Επιτροπή

(17 Ιανουαρίου 2002)

Θέμα: Η απόρριψη μολυσμένης ιλύος σε αμμοπήγαδα και η οδηγία για τα πτηνά

Η Επαρχία Gelderland χαρακτήρισε τις εξής επτά φυσικές ζώνες ως υποψήφιες για βαθιά εξόρυξη άμμου ακολουθούμενη από την απόρριψη μολυσμένης ιλύος στα δημιουργούμενα κατ' αυτόν τον

τρόπο αμμοπήγαδα: Heesseltsche (Δήμος Neerijnen), Lobberdensche Waard (Δήμος Rijnwaarden), Koppenwaard (Δήμος Angerlo), Havikerwaard (Δήμος Rheden), Dreumelschw Waard (Δήμος Wesr Maas en Waal), Ochtense (Δήμος Kesteren) και Oosterhoutse Waarden (Δήμος Over-Betuwe). Η μέθοδος αυτή ονομάζεται omputten. Οι ως άνω φυσικές ζώνες αποτελούν εν μέρει ή εξ ολοκλήρου μέρος των ζωνών ειδικής προστασίας Kil van Hurwenen, Gelderse Poort, Ijssel και Waal, οι οποίες χαρακτηρίσθηκαν το 2000 από το κράτος, βάσει του νόμου για την προστασία του περιβάλλοντος 1998 και την οδηγία ΕΚ για τα πτηνά.

Για τις ζώνες ειδικής προστασίας ισχύουν επίσης η οδηγία ΕΚ του 1992 για τους οικοτόπους και το πλαίσιο αξιολόγησης των οικοτόπων, σύμφωνα με το οποίο η αλλοίωση των φυσικών χαρακτηριστικών των ως άνω περιοχών επιτρέπεται μόνο εφόσον δενπάρχει εναλλακτική λύση και εφόσον πρόκειται για επιτακτικούς λόγους μείζονος δημοσίου συμφέροντος.

Βάσει ποιων επιτακτικών λόγων μείζονος δημοσίου συμφέροντος κρίνει η Επαρχία του Gelderland ότι μπορεί να παραβιάσει το νόμο που τηνποχρεώνει να προστατεύσει τις εν λόγω φυσικές ζώνες και τα είδη πτηνών που διαβιούν εκεί·

Συμμερίζεται η Επιτροπή την άποψη ότι η χρησιμοποίησή τους για την εξόρυξη άμμου και την απόρριψη μολυσμένης ιλύος θα έχουν αρνητικές συνέπειες για τα φυσικά χαρακτηριστικά των εν λόγω φυσικών ζωνών και τα πτηνά που διαβιούν σε αυτές και κατά συνέπεια αντιβαίνει προς τις προαναφερθείσεςποχρεώσεις·

Πώς συμβιβάζονται τα σχέδια αυτά με τον χαρακτηρισμό των ως άνω ζωνών ως υπαίθρια ζώνη Ακαι ενδιαίτημα πτηνών, καθώς και στρατηγική περιοχή δράσης τόσο στο περιφερειακό σχέδιο χωροταξίας της Gelderland 1996 όσο και στα σχέδια ανάπτυξης του φυσικού περιβάλλοντος της Διεύθυνσης έργων οδοποιίας και γεφυροποιίας·

Αληθεύει η πληροφορία ότι ο χαρακτηρισμός περιοχών ως υποψηφίων για την εξόρυξη άμμου και την απόρριψη μολυσμένης ιλύος στα αμμοπήγαδα βασίζεται αρχικά σε διοικητικές αποφάσεις των τοπικών αρχών χωρίς να έχει ληφθεί ουδόλωςπόψη το συμβιβάσιμο με τις ευρωπαϊκές οδηγίες και κάθε άλλη ισχύουσα νομοθεσία·

Απάντηση της κας Wallstrm εξ ονόματος της Επιτροπής

(26 Φεβρουαρίου 2002)

Η Επιτροπή δεν έχει λάβει πληροφορίες από την Επαρχία Gelderland ή από τις αρχές των Κάτω Χωρών για πιθανά σχέδια εξόρυξης άμμου και διάθεσης στη συνέχεια της εκσκαφόμενης ιλύος στις Περιοχές Ειδικής Προαστασίας (ΠΕΠ) που ανέφερε το Αξιότιμο Μέλος του Ευρωπαϊκού Κοινοβουλίου.

Η Επιτροπή έχει τη γνώμη ότι τα αποτελέσματα που μπορεί να έχει η βαθιά εξόρυξη άμμου και η διάθεση της ιλύος στην κατάσταση διατήρησης των πτηνών σε περιοχή που έχει χαρακτηρισθεί προστατευόμενη, καθώς και η συμβατότητα ενός τέτοιου έργου με τις κοινοτικές διατάξεις περί προστασίας της φύσης πρέπει να ερευνηθούν με κατάλληλη μελέτη βάσει του άρθρου 6 παράγραφος 3 της οδηγίας 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών ενδιαιτημάτων και της άγριας χλωρίδας και πανίδας(1).

Η Επιτροπή δεν έχει την αρμοδιότητα να εκφέρει γνώμη για τον χαρακτηρισμό των φυσικών αποθεμάτων ως υπαίθριων περιοχών A, ενδιαιτημάτων πτηνών ή ως περιοχών στρατηγικής δράσης στα περιφερειακά σχέδια ή τα σχέδια ανάπτυξης της φύσης της Διεύθυνσης Υδατορρευμάτων και Δημοσίων Έργων, διότι οι χαρακτηρισμοί αυτοί δεν περιλαμβάνονται στο κοινοτικό δίκαιο αλλά στο εθνικό δίκαιο των Κάτω Χωρών.

Η Επιτροπή δεν γνωρίζει την ιεράρχηση των κριτηρίων για τον χαρακτηρισμό περιοχών όπως η πιθανή εξόρυξη άμμου και διάθεση ιλύος που αναφέρει το Αξιότιμο Μέλος του Ευρωπαϊκού Κοινοβουλίου.

Η Επιτροπή διερευνά προς το παρόν δεδομένα παρεμφερή με εκείνα που έθεσε το Αξιότιμο Μέλος του Ευρωπαϊκού Κοινοβουλίου στο πλαίσιο της διαδικασίας καταγγελίας 2000/5179 για τοδατόρρευμα με την ονομασία Kaliwaal, το οποίο αποτελεί μέρος της ΠΕΠ αριθ. NL2000011 Waal.

(1) ΕΕ L 206 της 22.7.1992.